கேள்வி: வனேடியம் ஆக்சி டிரைகுளோரைடு - பண்புகள் பற்றி தகவல் சொல்.
பதில்: வனேடியம் சேர்மமான வனேடியம் ஆக்சிடிரைகுளோரைடில் (VOCl3) வனேடியம் +5 என்ற ஆக்சிசனேற்ற நிலையில் உள்ளது. எனவே இது டயாகாந்தப் பண்பைப் பெற்றுள்ளது. பிணைப்புக் கோணம் 111° , ஆகக் கொண்ட O-V-Cl பிணைப்புகளும், பிணைப்புக் கோணம் 108° ஆகக் கொண்ட Cl-V-C பிணைப்புகளும் கொண்ட நான்முகி வடிவத்தில் இது காணப்படுகிறது. V-O மற்றும் V-Cl பிணைப்புகள் முறையே 157 மற்றும் 214 பைக்கோ மீட்டர் நீளம் கொண்டவையாக உள்ளன. தண்ணீருடன் VOCl3 தீவிரமாக வினைபுரிந்து ஐதரசன் குளோரைடு வாயுவை வெளிவிடுகிறது. பென்சீன், டைகுளோரோமீத்தேன், எக்சேன் போன்ற முனைவற்ற கரைப்பான்களில் இது கரைகிறது. சில அம்சங்களில் VOCl3 மற்றும் POCl3 சேர்மங்கள் இரண்டின் பண்புகளும் ஒன்றாக உள்ளன. ஒரேயொரு தனிச்சிறப்பு என்னவெனில் VOCl3 வலிமையான ஒரு ஆக்சிசனேற்றியாகும். ஆனால் POCl3 ஒரு ஆக்சிசனேற்றி அல்ல.
கேள்வி: வனேடியம் ஆக்சி டிரைகுளோரைடு - நீராற்பகுப்பு மற்றும் ஆல்ககால்பகுப்பு பற்றி தகவல் சொல்.
பதில்: வனேடியம் ஆக்சிடிரைகுளோரைடு விரைவாக நீராற்பகுப்பு அடைந்து இருவனேடியம் ஐயொட்சைடு ஐதரோகுளோரிக் அமிலத்தையும் கொடுக்கிறது. அருகிலுள்ள படத்தில் முகவையின் சுவரில் ஆரஞ்சு நிற V2O5 உருவாகியுள்ளது. இச்செயல் முறையில் இடைநிலை விளைபொருளாக VO2Cl உருவாகிறது. :2 VOCl3 + 3 H2O → V2O5 + 6 HCl குறிப்பாக புரோட்டான் ஏற்பிகளின் (எ.கா. Et3N) முன்னிலையில் VOCl3 ஆல்ககால்களுடன் வினைபுரிந்து ஆல்காக்சைடுகளைக் கொடுக்கிறது. :VOCl3 + 3 ROH → VO(OR)3 + 3 HCl (R = Me, Ph, இத்யாதி.)
கேள்வி: வனேடியம் ஆக்சி டிரைகுளோரைடு - மற்ற V-O-Cl சேர்மங்களாக உள்ளிடை மாற்றம் பற்றி விளக்கவும்.
பதில்: VOCl2. சேர்மத்தை தொகுப்பு முறையில் தயாரிக்க VOCl3 பயன்படுகிறது. :V2O5 + 3 VCl3 + VOCl3 → 6 VOCl2 இருகுளோரின் ஓராக்சைடு (Cl2O) பங்கேற்கும் வழ்க்கத்திற்கு மாறான ஒரு வினையில் டையாக்சோவனேடியம் மோனோ குளோரைடு உருவாகிறது :VOCl3 + Cl2O → VO2Cl + 2 Cl2 180°செல்சியசுக்கு மேற்பட்ட வெப்பநிலையில் V2O5 மற்றும் VOCl3. VO2Cl சேர்மங்களாக இது சிதைவடைகிறது. இதேபோல VOCl2 சேர்மமும் சிதைவடைந்து VOCl3 மற்றும் VOCl சேர்மங்களைக் கொடுக்கிறது. வனேடியம்(III) ஆக்சைடையும் ஒரு முன்னோடிச் சேர்மமாகப் பயன்படுத்த இயலும்.: :3 Cl2 + V2O3 → 2 VOCl3 + 0.5 O2 தயோனைல் குளோரைடைப் (SOCl2) பயன்படுத்தி V2O5 சேர்மத்தை குளோரினேற்றம் செய்யும் முறையில் ஆய்வகத் தயாரிப்புகள் மேற்கொள்ளப்படுகின்றன G. Brauer "Vanadium oxytrichloride" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 1264. :V2O5 + 3 SOCl2 → 2 VOCl3 + 3 SO2
கேள்வி: வனேடியம் ஆக்சி டிரைகுளோரைடு - கூட்டு விளைபொருள் உருவாக்கம் பற்றி நீங்கள் என்ன அறிந்துள்ளீர்கள்?
பதில்: VOCl3 ஒரு வலிமையான லூயிசு அமிலமாகும். MeCN மற்றும் அமீன்கள் போன்ற பல்வேறு வகையான காரங்களுடன் இது வினைபுரிந்து கூட்டுவிளை பொருள்களை உருவாக்குகிறது. இவ்வாறு கூட்டுப்பொருளாக உருவாகும்போது வனேடியம் நான்கு ஒருங்கிணைவு நான்முகி வடிவிலிருந்து ஆறு ஒருங்கிணைவு எண்முக வடிவிற்கு மாறுகிறது. :VOCl3 + 2 H2NEt → VOCl3(H2NEt)2